text: Cléomadès entent et ot
   Ce que Pinchonnès dit li ot.
   Lors pensa que menestrel sont
   Une gent qui en maint lieu vont.
   Mainte nouvele souvent oient ;
   Car plusours gens en maint lieu voient.
   Et, pour ce, li vint à talent
   C'un petit de son couvenant
   Li diroit, pour savoir de lui
   S'onques oy parler nului
   PageV02P103
   De la chose qu'il va querant.
   Et lors li a dit tout errant
   Que devers Espaigne venoit
   Et à Cléomadès estoit,
   Et est en une enqueste entrés,
   Dont ne quiert estre retornés
   Dusqu'à tant que de cele emprise
   Ait aucune nouvele aprise ;
   Car il l'a ainsi en couvent.
   Lors li a dit couvertement
   Grant partie de son vouloir.
  